|  |  |
| --- | --- |
|  | **Izvješće o provedenom savjetovanju s javnošću** |
| **Naziv nacrta odluke ili drugog općeg akta o kojem je savjetovanje provedeno** | Pravilnik o izmjeni i dopunama Pravilnika o financiranju udruga iz proračuna Grada Zagreba |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za kulturu, međugradsku i međunarodnu suradnju i civilno društvo |
| **Vrijeme trajanja savjetovanja** | 31.12.2021.- 31. 1. 2022. |
| **Metoda savjetovanja** | **Internetsko savjetovanje** |

|  |  |  |  |
| --- | --- | --- | --- |
| **Br.** | **Predstavnici javnosti (pojedinac, organizacija, institucija)**  **KLASA zaprimljenog akta** | **Tekst primjedbe / prijedloga** | **Očitovanje o primjedbi / prijedlogu s obrazloženjem** |
| 1. | Nedeljko Vareškić, predsjednik udruge Društvo športske rekreacije Aktivan život,  Klasa:430-01/22-001/14 | Kod natječajne dokumentacije treba tražiti i potvrdu da se protiv udruge ne vodi kazneni postupak (ne samo protiv odgovorne osobe)  Pravilnikom treba jasno urediti (u odnosu na datum donošenja gradskog proračuna) rok objave javnih natječaja te rok za donošenje konačne odluke o financiranju. Trenutno je sustav takav da udruge ne mogu provoditi projekte u prvom dijelu godine jer je financiranje neizvjesno.  Jasno definirati kriterije za prijavu višegodišnjih programa. Ovime bi se za te programe riješio i problem iz prethodne točke. Udrugama kojima se iz godine u godinu odobravaju programi bi ovaj vid ugovaranja znatno olakšalo planiranje i provedba aktivnosti te financijska održivost i stabilnost udruge.  Odluka o financiranju programa osim ukupnog broja ostvarenih bodova, trebala bi pokazivati i pojedinačno osvojene bodove po postavljenim kriterijima. | **Prijedlog se ne prihvaća.**  Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15 i 37/21) se utvrđuju kriteriji, mjerila i postupci koje primjenjuju i jedinice lokalne i područne (regionalne) samouprave raspolažući sredstvima iz javnih izvora, a primjenjuju prilikom financiranja i ugovaranja programa i/ili projekata od interesa za opće dobro koje provode udruge. Tako je Uredbom pod *Dokazi i prilozi koji se prilažu prijavi* u članku 19. pod točkom e) kao obvezan dokaz propisano uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa ili projekta i koja je ovlaštena potpisati ugovor o financiranju) i voditelja programa ili projekta, a koje se dostavlja najkasnije prije potpisivanja ugovora o financiranju programa ili projekta.  **Prijedlog se ne prihvaća.**  Važećim Pravilnikom o financiranju udruga (Službeni glasnik Grada Zagreba 19/19 i 18/21) člankom 9. je već propisano da se, između ostalih podataka, rok objave javnih natječaja propisuje Godišnjim planom raspisivanja javnih natječaja kojeg donosi gradonačelnik, u roku od 30 dana od dana donošenja Proračuna.  Obzirom da se u isto vrijeme raspisuje od 12-15 natječaja, a na pojedini natječaj prijavu preda od 30-350 prijavitelja, bilo bi teško općim aktom propisati rok za donošenje konačne odluke o financiranju. Svakom gradskom upravnom tijelu koje provodi natječaj u interesu je da u što kraćem roku obavi provjeru uvjeta i procjenu prijava radi donošenja odluke o odobravanju i neodobravanju financijske potpore te se u Upute za prijavitelje, a ne u Pravilnik, unosi okvirni kalendar provedbe natječajnog postupka.  **Prijedlog se djelomično prihvaća.**  Kriteriji za procjenu projekata i programa, pa tako i za procjenu višegodišnjih programa se utvrđuju godišnjim programima financiranja udruga koje donosi Gradska skupština Grada Zagreba uz proračun Grada Zagreba, po područjima financiranja, a što je propisano člankom 26. Pravilnika o financiranju udruga.  Vaš prijedlog će se uzeti u obzir pri budućim izmjenama postupaka raspisivanja i provođenja javnih natječaja čije izmjene se planiraju za natječaje koji bi bili raspisani slijedeće godine.  **Prijedlog se djelomično prihvaća.**  Obrazac Ocjene kvalitete/vrijednosti programa i projekta sastoji se od procjene i bodovanja najmanje 12 kriterija odnosno 12 pojedinačnih ocjena. Udruga ima mogućnost uvida u zbirnu ocjenu.  Trenutno nismo u mogućnosti udovoljiti prijedlogu jer bi isto zahtijevalo dodatne dorade sustava obrade podataka koje trenutno nismo u mogućnosti uvesti, ali vaš prijedlog će se uzeti u obzir pri budućim izmjenama postupaka raspisivanja i provođenja javnih natječaja čije izmjene se planiraju za natječaje koji bi bili raspisani slijedeće godine. |